สวัสดีค่ะหนูมีอาการปวดหู และได้ยินเสียงชีพจรในหู เหมือนขี้หูตัน อาการแบบนี้จะใช้ยาละลายขี้หูได้ไมค่ัะ
สวัสดีค่ะ อาการหูอื้อหรือได้ยินเสียงผิดปกติในหู อาจมีสาเหตุจาก-อยู่ในที่ที่เสียงดังเกินไปติดต่อกันนานๆ-หูอื้อหลังการเป็นหวัด คือมีการอักเสบในช่องจมูกลามมาที่หู มักจะหายไปได้เอง เมื่อหวัดหายแล้ว เป็นสาเหตุที่พบได้ค่อนข้างบ่อย โดยเฉพาะในเด็กเล็ก-มีน้ำอุดตันในรูหู จากการว่ายน้ำ อาบน้ำ-มีขี้หูหรือสิ่งแปลกปลอมในรูหู-การอยู่ในที่ที่ความกดอากาศสูงเช่นขึ้นเครื่องบิน ดำน้ำ-ผลข้างเคียงจากยาฆ่าเชื้อบางชนิด-มีเนื้องอกในหูชั้นในควรพบแพทย์เพื่อตรวจภายในรูหูก่อนว่าสาเหตุน่าจะเกิดจากอะไรมากที่สุด หากพบว่ามีขี้หูอุดตันจริง อาจได้รับยาที่ใช้สำหรับละลายขี้หูไม่ควรแคะหูเอง ไม่ควรให้น้ำฉีดเข้าหูโดยตรง แต่อาบน้ำได้ปกติ หากจะไปว่ายน้ำ ควรใส่ที่อุดหู หลีกเลี่ยงสถานที่ที่เสียงดังอาการที่ควรไปพบแพทย์เช่น หูอื้อเรื้อรัง ปวดหูตลอดเวลา มีน้ำหรือหนองไหลจากหู ได้ยินไม่ชัดเจนไม่ว่าจะเป็นที่หูข้างใดข้างหนึ่งหรือทั้งสองข้าง หรือมีความรู้สึกว่ามีสิ่งแปลกปลอมอยู่ในหู